شەفەق نیوز/ وەڕێەوبەرایەتی پۆلیس پارێزگای
سلێمانی، ئمڕوو سێشەممە، دەسکردە هەڵمەتیگ ئەرا دەسناین وەبان چەک بیمووڵەت و ماشین
توومار نەکریاگ و جام پووشیاگ و ئەوانەگ تابلۆی ساختە هاپیان.
سەرکەوت ئەحمەد قسەکەر پۆلیس سلێمانی ئەرا
ئاژانس شەفەق نیوز وت: لە چوارچیوەی رینمایل وەزارەت ناوخۆ لە حکومەت هەرێم
کوردستان، هیزەیل پۆلیس سلێمانی دەسکردە هەڵمەتیگ ئەرا دەسناین وەبان چەک بیمووڵەت
و ماشینەیل توومار نەکریاگ وجام پووشیاگ و ئەوانەگ تابلۆی ساختە هاپیان.
سەرکەوت ئەحمەد وتیش: ئی هەڵمەتە ئەرا ماوەی
سێ رووژ وەردەوام بوود تا ٣٠ تەشرین یەکەم، لە گشت بنکە وخاڵەیل پۆلیس سلێمانی، و
دووپات کرد ک چەوپووشی لە هویچ کەسیگ یا لایەنیگ نیەکەێد، و ئەوەسا یاسا وفەرمانەیل
وەزارەت ناوخۆ جویر خوەی جیوەجی کریەن.
